(DOGC núm. 1924, de 22-7-1994)\n[Modificat pel Decret 210/1995, d11 de juliol (DOGC núm. 2081, de 28-7-1995) i el Decret 300/1998, de 17 de novembre, de modificació dels articles 3 i 7 del Decret 94/1994, de 22 de març, pel qual es crea la xarxa d'oficines de turisme de Catalunya, i dels articles 2 i 9 del Decret 168/1994, de 30 de maig, de reglamentació de les agències de viatges (DOGC núm. 2776, de 30-11-1998).]\nCapítol 1 Naturalesa, activitat i classificació\nCapítol 2 De l'atorgament i la revocació del títol-llicència\nDe l'autorització i el tancament de sucursals i punts de venda a les empreses\nCapítol 3 Agències de viatges estrangeres\nCapítol 4 Fiances\nCapítol 5 Exercici de les activitats de les agències de viatges\nCapítol 6 De la protecció de les activitats professionals de les agències de viatges: infraccions i sancions\nEl Consell de la Comunitat Europea va aprovar el 23 de juny de 1990 la Directriu 90/314, relativa als viatges combinats, vacances combinades i circuits combinats, amb l'objectiu d'aproximar les disposicions legals, reglamentàries i administratives dels estats membres pel que fa a aquesta matèria. D'acord amb les competències exclusives que en matèria turística té atorgades la Generalitat de Catalunya, la Directriu esmentada obliga a adequar el Decret 45/1988, de 13 de gener, pel qual s'aprova el Reglament de les agències de viatges, i recollir-ne els preceptes.\nD'altra banda, en el temps transcorregut des de la publicació del Decret 45/1988 han sorgit noves modalitats de venda que és necessari incorporar i regular per tal d'adequar al màxim la finalitat de la normativa a una realitat que posseeix una dinàmica pròpia.\nAixí mateix, el present Decret regula, d'acord amb el que estableix l'article 26 de la Llei 3/1993, de 15 de març, de l'Estatut del consumidor, que les informacions i els contractes que facilitin les agències de viatges han d'estar redactats, almenys, en català.\nPer tot això, amb l'informe previ de la Comissió Jurídica Assessora, a proposta del conseller de Comerç, Consum i Turisme i d'acord amb el Govern,\nNaturalesa, activitat i classificació\n1.1 Tenen la consideració d'agència de viatges les empreses constituïdes en forma de societat mercantil, anònima o limitada que, en possessió del títol-llicència corresponent, es dediquen professionalment i comercialment en exclusivitat a l'exercici d'activitats de mediació i/o organització de serveis turístics, i que poden utilitzar mitjans propis en la seva prestació.\n1.2 La condició legal i la denominació d'agència de viatges queda reservada exclusivament a les empreses a què fa referència l'apartat anterior. Els termes viatge o viatges solament podran ser utilitzats com a part del títol o subtítol que retoli les seves activitats per qui tingui la condició legal d'agència de viatges, d'acord amb el present Reglament.\n2.1 Són objecte o fins propis de les agències de viatges els següents:\na) La mediació en la venda de bitllets o reserva de places en tota mena de mitjans de transport, i també en la reserva d'habitacions i serveis en les empreses turístiques i particularment en els establiments hotelers i en la resta d'allotjaments turístics.\nb) L'organització i la venda dels anomenats viatges combinats o forfait. S'entendrà als efectes per viatge combinat o forfait la combinació prèvia de, al menys, dos dels elements següents venuts o oferts a la venda per un preu global, sempre que l'esmentada prestació ultrapassi les 24 hores o inclogui una nit d'estada:\nTransport, sens perjudici del que estableix l'article 134.1 del Decret 319/1990, de 21 de desembre, pel qual s'aprova el Reglament de la Llei de regulació del transport de viatgers per carretera, mitjançant vehicles de motor.\nAltres serveis turístics no accessoris del transport o de l'allotjament que representin una part significativa del viatge combinat.\nLa facturació per separat dels diferents elements d'un mateix forfait no impedirà la seva consideració com a viatge combinat.\nc) L'organització i la venda de les anomenades excursions d'un dia ofertes per l'agència o projectades a sol·licitud del client, a un preu global establert i que no incloguin tots els elements propis del viatge combinat.\nd) L'actuació com a representant d'altres agències nacionals o estrangeres per a la prestació en nom seu i a la seva clientela de qualsevol dels serveis enumerats en el present article.\n2.2 L'exercici de les activitats a què fa referència l'apartat anterior és exclusivament reservat a les agències de viatges, sens perjudici de la facultat conferida per la legislació vigent a transportistes, hotelers i altres empreses turístiques per contractar directament amb els clients la prestació dels seus propis serveis, així com la conferida a les oficines de turisme creades i regides per una administració pública per efectuar reserves en allotjaments turístics de la seva comarca, exclusivament, per a la primera nit d'estada, a petició dels turistes que es personin a la seu de l'oficina.\n[Apartat redactat segons l'art. 3 del Decret 300/1998, de 17 de novembre, de modificació dels articles 3 i 7 del Decret 94/1994, de 22 de març, pel qual es crea la xarxa d'oficines de turisme de Catalunya, i dels articles 2 i 9 del Decret 168/1994, de 30 de maig, de reglamentació de les agències de viatges (DOGC núm. 2776, de 30-11-1998)] .\n2.3 A més de les activitats anteriorment enumerades, les agències de viatges podran prestar als seus clients, de la manera assenyalada per la legislació vigent, els serveis següents:\na) Informació turística, difusió i venda de material de propaganda.\nb) Canvi de divises i venda i canvi de xecs de viatgers.\nc) Expedició i transferència d'equipatges per qualsevol mitjà de transport.\nd) Formalització de pòlisses d'assegurança turística, de pèrdues o deteriorament d'equipatges, i altres que cobreixin els riscs derivats del viatge.\ne) Lloguer de vehicles amb conductor o sense contractats amb empreses degudament autoritzades.\nf) Reserva, adquisició i venda de bitllets o entrades de tot tipus d'espectacles, museus i monuments.\ng) Lloguer d'estris i d'equips destinats a la pràctica del turisme esportiu.\nh) Noliejar avions, vaixells, autobusos, trens especials i altres mitjans de transport per a la realització de serveis turístics propis de la seva activitat.\ni) Prestació de qualsevol altre servei turístic que complementi els enumerats al present article.\n2.4 La contractació de les agències de viatges amb les empreses hoteleres i d'allotjaments turístics, transportistes i prestadors de serveis turístics de tot tipus s'ajustarà a la legislació específica en cada cas.\n2.5 En les visites col·lectives a llocs turístics d'interès històric o artístic, caldrà que els guies de turisme disposin de la corresponent habilitació professional.\nLes agències de viatges es classifiquen en tres grups:\na) Majoristes: són aquelles que projecten, elaboren i organitzen tota mena de serveis i viatges combinats per al seu oferiment i venda exclusiva a altres agències de viatges; no poden oferir ni vendre els seus productes directament a l'usuari o consumidor.\nb) Detallistes: són aquelles que o bé comercialitzen el producte de les agències majoristes venent-lo directament a l'usuari o consumidor, o bé projecten, elaboren, organitzen o venen tota mena de serveis i viatges combinats directament a l'usuari; no poden oferir ni comercialitzar els seus productes a través d'altres agències. No s'entenen incloses en aquesta limitació les funcions de les agències de viatges detallistes a la seva qualitat de representants de les agències de viatges estrangeres, així com tampoc la possibilitat de practicar en la seva plenitud la funció receptiva.\nc) Majoristes-detallistes: són aquelles que poden fer simultàniament les activitats dels dos grups anteriors.\nDe l'atorgament i la revocació del títol-llicència.\n5.1 Un cop rebuda per part de la Direcció General de Turisme tota la documentació que s'estableix en el present Decret, la dita Direcció resoldrà sobre la sol·licitud presentada en el termini màxim de tres mesos. La resolució per la qual es concedeix el títol-llicència haurà d'indicar el grup al qual pertany l'agència i el seu codi d'identificació. Si la resolució és denegatòria, aquesta haurà de ser motivada i s'hi podrà recórrer per via administrativa.\n5.2 Si en el termini esmentat en el punt anterior no es dicta de manera expressa la corresponent resolució, s'entendrà denegada la sol·licitud del títol-llicència.\n6.1 Atorgat el títol-llicència i a partir de la data de la seva concessió, l'agència, abans d'iniciar les seves activitats, haurà de donar compliment al que estableixen les disposicions vigents en matèria de fulls de reclamacions.\n6.2 L'ús del títol-llicència queda limitat a l'empresa autoritzada i a les seves sucursals o punts de venda mitjançant les quals es desenvoluparan les activitats de l'empresa.\nQualsevol modificació dels estatuts socials en els seus aspectes substantius, designació o substitució de representants de la societat, modificació del capital social, canvi de denominació social, haurà de ser comunicada a la Direcció General de Turisme, mitjançant l'oportuna documentació que l'acrediti, en el termini d'un mes a comptar a partir de la seva inscripció en el registre.\nL'obertura, el canvi o el tancament de locals d'agències de viatges haurà de ser autoritzat per la Direcció General de Turisme.\nEn cas que les agències vulguin utilitzar en el desenvolupament de les seves activitats una marca comercial diferent al seu nom, hauran de comunicar-ho prèviament a la Direcció General de Turisme i adjuntar-hi la corresponent certificació del registre; i quan s'utilitzi aquesta, haurà de col·locar-se al costat el codi d'identificació i el nom de l'agència de viatges.\n9.1 Quan una agència de viatges vulgui obrir sucursals haurà de sol·licitar per a cadascuna l'oportuna autorització davant la Direcció General de Turisme, per mitjà del corresponent servei territorial del Departament de Comerç, Consum i Turisme. Els locals hauran de complir els requisits a què fa esment l'article 4.2 d'aquest Decret.\n9.2 D'acord amb el nombre d'establiments ja autoritzats, haurà d'acreditar, si s'escau, haver incrementat, en la quantitat que correspongui, la fiança prevista a l'article 12 del present Reglament.\n9.3 Excepcionalment, l'administració turística competent podrà autoritzar l'activitat en locals que no compleixin els requisits establerts sempre que estiguin situats en edificis destinats en el seu conjunt a activitats comercials, en vestíbuls d'hotels, en recintes firals o en estacions i terminals de serveis públics de transport terrestre, marítim o aeri.\n9.4 Els punts de venda a les empreses són aquelles terminals informàtiques sol·licitades per les agències de viatges i ateses pel seu personal amb la finalitat d'apropar els serveis turístics als seus treballadors. Les agències de viatges, per obrir punts de venda a les empreses, hauran de presentar únicament una autorització d'aquestes per instal·lar-se en els seus locals i estaran exemptes dels requisits establerts als articles 4.2 i 9.2.\nAquests punts de venda hauran de ser autoritzats, amb la sol·licitud prèvia al servei territorial corresponent, per la Direcció General de Turisme.\n9.5 Serà obligatòria la comunicació del tancament definitiu de les sucursals i punts de venda a les empreses en el termini d'un mes a partir de la data del tancament.\n9.6 Només s'admetrà el tancament per temporada de punts de venda a les empreses i de sucursals, amb la comunicació prèvia a la Direcció General de Turisme amb un mes d'antelació a la data de tancament.\n9.7 L'autorització dels establiments esmentats en aquest article es farà en un termini màxim de tres mesos a comptar des de la presentació de tota la documentació, que s'estableix en el present Decret; l'autorització s'entendrà denegada en supòsits en què no es dicti resolució expressa en el termini esmentat.\n9.8 Les agències, per obrir punts de venda a les oficines de turisme, han de presentar únicament una autorització d'aquestes oficines i són exemptes dels requisits establerts als articles 4.2 i 9.2. Així mateix han de tenir un establiment (central o sucursal) autoritzat a la comarca amb una antiguitat mínima de 5 anys, mantenir-lo obert mentre existeixi el punt de venda i ser del grup majorista-detallista o detallista. Aquests punts de venda han de ser autoritzats, prèvia sol·licitud a les delegacions territorials del Departament d'Indústria, Comerç i Turisme corresponents, per la Direcció General de Turisme.\nAquests punts de venda només poden oferir al públic en general paquets, viatges i serveis que tinguin com a destinació la pròpia comarca, on són autoritzats, i les adjacents.\n[L'apartat 9.8 va ser afegit per l'art. 4 del Decret 300/1998, de 17 de novembre, de modificació dels articles 3 i 7 del Decret 94/1994, de 22 de març, pel qual es crea la xarxa d'oficines de turisme de Catalunya, i dels articles 2 i 9 del Decret 168/1994, de 30 de maig, de reglamentació de les agències de viatges (DOGC núm. 2776, de 30-11-1998)] .\nPodran ser causes de revocació del títol-llicència d'agència de viatges:\na) Totes les previstes a l'ordenament jurídic espanyol per a l'extinció de societats mercantils.\nb) L'incompliment del que preveuen els articles 6, 7, 8 i 9 d'aquest Reglament dins els terminis previstos.\nc) La no-reposició de la garantia en la quantia i dins els terminis previstos a l'article 12.\nd) La reducció del capital social per sota dels imports indicats a l'article 4.a).\ne) El no-manteniment de la vigència de la pòlissa d'assegurança prevista a l'article 4.b).\nf) La inactivitat comprovada de l'agència durant 6 mesos.\ng) L'incompliment del que estableix l'article 2.4 del present Decret.\nAgències de viatges estrangeres\n11.1 Sens perjudici de l'aplicació de la normativa derivada de les obligacions internacionals assumides per Espanya, les agències de viatges estrangeres podran:\na) Encomanar la seva representació amb caràcter permanent o simplement per a actes concrets a una o més agències de viatges establertes a Catalunya. Quan aquesta representació tingui caràcter permanent, l'agència està obligada a acreditar-ho davant la Direcció General de Turisme.\nb) Contractar directament places d'allotjament i altres serveis turístics.\n11.2 Per a la realització de qualsevol altra activitat pròpia de les agències de viatges hauran d'adaptar-se al que estableix el present Decret.\nExercici de les activitats de les agències de viatges\nA tota la propaganda, correspondència, documentació i publicitat escrita realitzada per una agència de viatges s'indicarà el codi d'identificació, el nom i, si s'escau, el de la marca comercial registrada, així com la seva adreça.\n14.1 Els opuscles i programes editats per les agències de viatges respondran a criteris d'utilitat, precisió i veracitat i no podran incloure publicitat falsa o enganyosa.\n14.2 L'opuscle inclourà informació adequada sobre:\na) Destinació, mitjans, característiques, categories dels transports que es vagin a utilitzar.\nb) El tipus d'allotjament, la seva situació, categoria, nivell de comoditat i les seves principals característiques, així com la seva homologació i classificació turística segons l'estat membre d'acolliment de què es tracti.\nc) Àpats servits.\ne) Informació d'índole general sobre les condicions aplicables a les persones amb nacionalitat de l'estat o estats membres de què es tracti en matèria de passaports i de visats així com els terminis per a la seva formalització, i les formalitats sanitàries per al viatge i l'estança;\nf) Import o el percentatge del preu que s'hagi d'anticipar sobre el total i la forma de pagament de la diferència que en resulti.\ng) Si per a la realització del viatges combinat es necessita un nombre mínim de persones, i en aquest supòsit la data límit d'informació al consumidor en cas d'anul·lació.\n14.3 La informació inclosa a l'opuscle serà vinculant per a l'agència de viatges que exerceixi la funció organitzadora en el viatge combinat, a excepció que:\na) Els canvis en la susdita informació s'hagin comunicat clarament al consumidor abans de l'establiment del contracte; l'opuscle haurà d'esmentar-ho expressament.\nb) Es produeixin posteriorment modificacions, amb l'acord previ entre les parts contractants.\nc) Els canvis produïts siguin fruit d'una modificació imprevista en la normativa dels diferents països en la classificació turística oficial dels allotjaments i en les condicions aplicables en matèria de passaports, visats i formalitats sanitàries.\n15.1 Les agències de viatges que participin en l'organització i venda final del viatge combinat, d'acord amb les funcions que els corresponguin sobre aquest, hauran de lliurar al consumidor, per escrit i en temps suficient abans de l'inici del viatge, la següent informació:\na) Horaris, escales i enllaços, així com la categoria o classe contractada en el mitjà de transport.\nb) Nom, adreça i número de telèfon de la representació local de l'agència organitzadora del viatge al país o països pels quals transcorri el viatge, i, mancant aquesta, els noms, direccions i telèfons d'organismes que puguin ajudar els viatgers en cas de dificultats. En cas de no existir aquests, el viatger haurà de disposar d'un núm. de telèfon d'urgència o de qualsevol informació que li permeti posar-se en contacte amb l'organitzador o el detallista.\nc) Per als viatges i les estades de menors a l'estranger, la informació que permeti d'establir contacte directe amb el responsable in situ de l'estança.\nd) Informació sobre la subscripció facultativa d'un contracte d'assegurança que cobreixi les despeses de cancel·lació ocasionades pel consumidor o d'un contracte d'assistència que cobreixi les despeses de repatriació en cas d'accident o malaltia.\ne) Clàusules contractuals del viatge combinat.\n15.2 Les informacions a què fa referència aquest article s'han de lliurar al consumidor almenys en català.\n16.1 Els contractes de viatges combinats s'haurà de formalitzar per escrit, i inclouran com a mínim les dades següents:\na) Destinació/destinacions dels viatges i, en cas de períodes fraccionats d'estada, les destinacions i dates.\nb) Mitjans, característiques i categories de transport a utilitzar, les dates, hores i lloc de sortida i tornada.\nc) Si el viatge combinat inclou allotjament, situació, categoria turística i característiques principals segons normativa de l'estat membre d'acollida i nombre d'àpats servits.\nd) Si per a la realització del viatge combinat s'exigeix un nombre mínim de persones i, en tal supòsit, la data límit d'informació al consumidor en cas de cancel·lació.\nf) Visites, excursions i altres serveis inclosos en el preu total del viatge combinat.\ng) Nom i direcció de les agències de viatge que participin com a organitzadora i venedora final del viatge combinat.\nh) Preu del viatge combinat, així com una indicació de tota possible previsió del preu i d'acord amb la present disposició legal, i indicació dels possibles drets i impostos corresponents als serveis de transport, quan no figurin en el total preu del viatge combinat.\ni) Calendari i modalitats de pagament del preu.\nj) Tota sol·licitud especial que el consumidor hagi transmès en el moment de la reserva l'organitzador, o al detallista i ambdós hagin acceptat.\nk) Advertiment al consumidor de l'obligació de comunicar amb la major brevetat possible al prestador de què es tracti, així com a l'organitzador o al detallista, per escrit o per qualsevol altre mitjà, tot incompliment en l'execució del contracte que hagi comprovat in situ.\n16.2 S'entendrà per contracte de serveis solts quan es facilitin a comissió els elements aïllats d'un viatge o una estada.\n16.3 En els contractes de serveis solts, les agències no podran percebre dels turistes o usuaris dels serveis més que el preu que correspon a aquests serveis, al qual es podrà afegir un recàrrec per despeses de gestió derivades de l'operació.\n16.4 En el moment de la formalització del contracte, l'agència de viatges haurà de lliurar a l'usuari o consumidor els títols, bons o altres documents corresponents als serveis encarregats, i unir-hi una factura o document de cobrament a la qual haurà de figurar el preu total abonat pel client. En la factura o document de cobrament corresponent al contracte de serveis solts, s'especificaran clarament i separadament el preu de cadascun dels serveis i el recàrrec per despeses de gestió.\n16.5 Els contractes que en aplicació del present article lliurin als consumidors i als usuaris les agències de viatges han d'estar redactats, almenys, en català.\nA l'hora de fer contractes amb els seus clients, les agències de viatges hauran d'informar-los prèviament del cost dels serveis a prestar, sobre el qual podran exigir un dipòsit no superior al 40% del cost total previst, llevat el supòsit que les condicions dels proveïdors imposin el\npagament anticipat a l'agència de viatges, contra el qual hauran de lliurar rebut o document justificatiu on constin les quantitats rebudes i els conceptes.\nEn tot moment el consumidor pot desistir dels serveis sol·licitats o contractats, i té dret al retorn de les quantitats que hagi abonat tant si es tracta de preu total, com del dipòsit previst a l'article 17, però haurà d'indemnitzar l'agència de viatges en les quanties que seguidament s'indiquen:\na) En el cas de serveis solts, abonarà les despeses de gestió i anul·lació degudament justificades.\nb) En el cas de viatge combinat i excursions d'un dia, abonarà les despeses de gestió, les d'anul·lació degudament justificades, si s'escauen, i una penalització consistent en el 5% de l'import total del viatge, si el desistiment es produeix amb més de 10 i menys de 15 dies d'antelació a la\ndata de començament del viatge; el 15% entre els dies 3 i 10, i del 25% dins les 48 hores anteriors a la sortida. Si no es presenta a l'hora prevista per a la sortida, no tindrà dret a cap retorn de la quantitat abonada, excepte que hi hagi acord entre les parts en altre sentit.\nc) En el cas que algun dels serveis solts o el paquet turístic estigui subjecte a condicions econòmiques especials de contractació, com nòlit d'avions, vaixells, tarifes especials o d'altres, les despeses d'anul·lació per desistiment s'establiran d'acord amb les condicions acordades entre les parts.\nEl consumidor d'un viatge combinat podrà cedir-ne la reserva a una tercera persona sempre que ho comuniqui amb 15 dies d'anticipació a la data de l'inici del viatge.\nEl cessionari haurà de reunir els mateixos requisits que havia de tenir el cessionista, exigits amb caràcter general per al viatge combinat, i ambdós respondran solidàriament davant l'agència de viatges del pagament del preu del viatge i de les despeses addicionals de la cessió. Quan pel tipus de tarifa o característiques pròpies del mitjà de transport a utilitzar, o quan les característiques dels serveis a realitzar per prestataris tercers, facin del tot impossible la cessió, i així s'hagi reflectit a l'opuscle, programa i contracte del viatge combinat, l'organitzador i el venedor final d'aquest podran oposar-se a la cessió esmentada.\n20.1 Els preus dels viatges combinats establerts en els contractes no podran ser revisats, excepte si s'hi preveu la possibilitat de ser revisats a l'alta o a la baixa i es defineixen prèviament les modalitats de càlcul. Els motius del canvi del preu podran tenir en consideració les variacions següents:\na) Cost dels transport, inclòs el cost de carburants.\nb) Taxes i impostos relatius a determinats serveis, com impostos d'aterratge, de desembarcament en ports i aeroports.\nc) Tipus de canvi aplicats al viatge organitzat que es tracti.\n20.2 Els preus es podran revisar només fins a 20 dies abans de la data prevista per al viatge. Transcorregut el termini indicat no es podrà revisar el preu determinat en el contracte.\n21.1 Quan l'organitzador es vegi obligat a modificar de manera significativa els elements essencials del contracte de viatge combinat, i en especial el seu preu, per raons diferents a les incloses a l'article anterior, haurà de notificar-ho al més ràpidament possible al viatger, per tal de permetre que prengui les decisions següents:\na) Rescindir el contracte sense penalització.\nb) Acceptar un suplement del contracte en el qual es precisin les modificacions introduïdes i llur repercussió en el preu.\nEl consumidor haurà d'informar de la seva decisió a l'organitzador del viatge o al venedor final, en funció de l'agència de viatges que li hagi notificat la modificació.\n21.2 En cas que el consumidor rescindeixi el contracte de conformitat amb l'apartat anterior, o que per qualsevol altre motiu no imputable al consumidor, l'agència organitzadora del viatge cancel·li el viatge combinat abans de la data de sortida acordada, el consumidor tindrà dret a una de les següents alternatives:\na) A un altre viatge combinat de qualitat equivalent o superior en cas que l'agència organitzadora del viatge o la venedora final del viatge combinat puguin oferir aquesta possibilitat. Si el viatge ofert en substitució de l'anterior és d'inferior qualitat haurà de reemborsar al consumidor la diferència de preu.\nb) Al reemborsament en el termini màxim d'un mes de totes les quantitats pagades d'acord amb el contracte.\n21.3 En els supòsits de l'apartat anterior, el consumidor, si escau, tindrà dret a una indemnització que li pagarà l'agència organitzadora a excepció que:\na) La cancel·lació sigui perquè el nombre de persones inscrites al viatge combinat sigui inferior al nombre mínim exigit i s'informi per escrit al consumidor de la cancel·lació dins els terminis indicats en la descripció del viatge combinat.\nb) La cancel·lació, a excepció del cas d'excés de reserves, sigui per motius de força major, és a dir, circumstàncies alienes a qui les invoca, anormals i imprevisibles, les conseqüències de les quals no haurien pogut evitar-se malgrat tota la diligència emprada.\n21.4 En el cas que després de la sortida no se subministri una part important dels serveis previstos al contracte o l'agència de viatges organitzadora del viatge observés que no pot subministrar una part important d'aquests, l'organitzadora del viatge adoptarà les solucions adients per a la continuació del viatge, sense suplement de preu al consumidor, i, si s'escau, reemborsarà a aquest l'import de la diferència entre les prestacions previstes i les subministrades.\nEn el cas que les solucions susdites siguin inviables o el consumidor no les accepti per raons vàlides, l'organitzadora subministrarà al consumidor, en cas necessari i sense suplement de preu, un mitjà de transport equivalent per tal que pugui tornar al lloc de sortida o altre lloc de tornada que ambdós hagin convingut i, quan sigui procedent, indemnitzarà el consumidor.\n22.1 L'agència de viatges organitzadora i la venedora final del viatge combinat respondran, en proporció a les obligacions que els corresponguin pel seu àmbit de gestió del viatge combinat, de la bona execució de les obligacions derivades del contracte amb el consumidor, amb independència que les susdites obligacions hagin de ser executades per elles o altres prestataris de serveis, sens perjudici del dret de l'organitzadora d'emprendre accions contra aquests.\n22.2 L'agència de viatges organitzadora i la venedora final del viatge combinat, respondran, en proporció a les obligacions que el corresponguin pel seu àmbit de gestió del viatge combinat, dels danys soferts pel consumidor, a menys que la dita no-execució o mala execució no siguin imputables a les agències de viatges susdites ni altres prestataris de serveis, perquè:\na) Les faltes observades en l'execució del contracte siguin imputables al consumidor.\nb) Les susdites faltes siguin imputables a un tercer aliè al subministrament de les prestacions previstes en el contracte i tinguin un caràcter imprevisible o insuperable.\nc) Les faltes susdites es produeixin per un cas de força major tal com s'ha descrit a l'article 21.3.b), o a un esdeveniment que l'agència de viatges organitzadora o venedora final del viatge o els prestataris tercers de serveis, posant-hi tota diligència necessària, no haguessin pogut preveure ni evitar.\n22.3 En els supòsits b) i c) de l'apartat anterior l'agència organitzadora i venedora del viatge combinat estaran obligades a actuar diligentment per prestar assistència al consumidor que es trobi en dificultats.\n22.4 Pel que fa als danys corporals el rescabalament restarà limitat d'acord amb els convenis internacionals reguladors de les prestacions de serveis.\n22.5 Les parts podran convenir la limitació del rescabalament per danys no corporals dins uns límits raonables.\n22.6 No s'admetran altres limitacions de responsabilitat via contracte que no siguin les que corresponguin als apartats 22.4 i 22.5.\nEn cas de reclamació, el representant local de l'organitzadora del viatge o de la venedora final hauran d'actuar amb diligència per trobar solucions adients.\nDe la protecció de les activitats professionals de les agències de viatges: infraccions i sancions\nLa realització o la publicitat per qualsevol mitjà de difusió de les activitats mercantils pròpies de les agències de viatges sense estar en possessió del corresponent títol-llicència serà considerada intrusisme professional, i serà sancionada administrativament iniciant-se el corresponent expedient d'ofici o a instància de part.\n25.1 Les persones individuals, els organismes i les entitats de qualsevol ordre, tant públiques com privades, que vulguin promoure publicitàriament la realització de viatges sense ànim de lucre hauran d'encarregar l'organització tècnica, la formalització de reserves i la realització a una agència de viatges legalment constituïda.\n25.2 En tota mena de publicitat que anunciï la realització de viatges, a què fa referència l'article anterior, haurà de constar de manera preeminent l'expressió que de l'organització tècnica, la formalització de les reserves i l'execució se'n fa càrrec una agència de viatges, així com el seu nom i número d'ordre i l'adreça de la seu central o sucursal que tingui encomanades aquestes funcions.\n25.3 L'agència de viatges que tingui al seu càrrec les funcions esmentades serà responsable del compliment de les condicions en què s'ha anunciat el viatge, i de totes les disposicions legals relatives a la prestació de serveis turístics per part de les agències de viatges.\n25.4 Excepcionalment, la Direcció General de Turisme podrà autoritzar a determinats organismes públics l'organització i la promoció de viatges sense ànim de lucre, en funció d'acords o de la seva participació en organismes internacionals que exigeixin aquesta condició.\nLes infraccions que es cometin contra el que determina aquest Reglament donaran lloc a la corresponent responsabilitat administrativa, que es farà efectiva mitjançant la imposició d'alguna o algunes de les sancions establertes en la Llei 1/1990, de 8 de gener, sobre disciplina del mercat i de defensa dels consumidors i usuaris, tot això sens perjudici de les responsabilitats civils o penals que corresponguin.\n- 1 Queda dissolta la Comissió Arbitral d'Agències de Viatges de Catalunya.\n[Disposició redactada segons l'art. 2 del Decret 210/1995, d'11 de juliol, pel qual es modifica el Decret 168/1994, de 30 de maig, de reglamentació de les agències de viatges (DOGC núm. 2081, de 28-7-1995)]\n- 2 Queden modificats els articles 133.2 i 136 del Decret 319/1990, de 21 de desembre, pel qual s'aprova el reglament de la Llei de regulació del transport de viatgers per carretera mitjançant vehicles de motors, en els termes següents:\n"133.2 Els transports turístics s'hauran de prestar en qualsevol cas com a part dels viatges combinats definits en la reglamentació general de les agències de viatge".\n"Article 136. Independentment dels transports turístics integrats en viatges combinats a què fan referència els articles anteriors d'aquest capítol, les agències de viatges podran realitzar transports discrecionals de viatgers amb contractació individual sense que s'exigeixi que formin part de viatges combinats, sempre que tinguin caràcter ocasional i esporàdic i vagin dirigits a un grup homogeni d'usuaris, tal com assistents a espectacles esportius, recreatius, o altres d'anàlegs, a partir dels requisits establerts en la reglamentació general de les agències de viatge".\nLes pòlisses de responsabilitat civil i les fiances previstes pel Decret 45/1988, de 13 de gener, continuaran vigents a l'entrada en vigor de la present disposició.\nEs deroga el Decret 45/1988, de 13 de gener, pel qual s'aprova el Reglament de les agències de viatges.\nAquesta disposició entrarà en vigor als sis mesos de la seva publicació al DOGC.\nBarcelona, 30 de maig de 1994\nDocument que ha d'emplenar la companyia d'assegurances a requeriment de la Direcció General de Turisme de la Generalitat de Catalunya, amb la finalitat de complir el que disposa el Decret 168/1994, de 30 de maig (DOGC núm. 1924, de 22.7.1994).\nNom de la companyia d'assegurances.\nAgència de viatges assegurada.\nAnnex a la pòlissa número (indiqueu-lo).\nCondicions especials d'aquesta pòlissa per a l'exercici de l'activitat d'agència de viatges:\nEn relació amb la pòlissa esmentada, aquesta companyia exposa que s'ajusta al Decret 168/1994, article (indiqueu-lo), i garanteix la responsabilitat civil directa o subsidiària de l'agència de viatges assegurada per danys corporals, danys materials i perjudicis econòmics, per les quantitats que estableix el Decret esmentat i que són:\n75.000.000: límit màxim per sinistre per tots els conceptes següents:\n25.000.000: límit màxim per responsabilitat civil d'explotació del negoci.\n25.000.000: límit màxim per responsabilitat civil indirecta o subsidiària.\n25.000.000: límit màxim per responsabilitat civil per danys patrimonials primaris.\nLa companyia asseguradora comunicarà a la Direcció General de Turisme del Departament de Comerç, Consum i Turisme de la Generalitat de Catalunya la cancel·lació de la pòlissa esmentada.\nSignatures (del beneficiari i de la persona autoritzada per la companyia i el seu segell).


EL PACTE COMARCAL PER L’OCUPACIÓ DE LA PLANA BAIXA ESTRENA LA SEUA SEU A LA VALL D’UIXÓ – Consorci per l'Ocupació de la Plana Baixa\nNoticies 1 marzo, 2017\t Sin comentarios\nEl personal del consorci desenvolupa en estes instal·lacions el seu treball diari de diagnòstic del territori i els programes de emprenedurisme, innovació, formació i turisme\nEl Consorci del Pacte Comarcal per l’Ocupació de la Plana Baixa ha estrenat la seua seu, situada en l’avinguda Jaume I número 21 de la Vall d’Uixó. La presidenta, Tania Baños, i diversos alcaldes de la comarca han visitat les instal·lacions al costat del secretari autonòmic d’Ocupació i director general del Servef, Enric Nomdedéu, i la directora general d’Ocupació i Formació, Rocío Briones.\nEste espai és on el personal del pacte desenvolupa el seu treball diari d’estudi i diagnòstic del territori i els programes relacionats amb emprenedurisme, innovació, turisme, formació i TICs que es van a posar en marxa “per a donar solucions al pitjor problema que patim tots els municipis, l’atur”, tal com ha explicat Baños.\nLa presidenta ha destacat que gràcies al Servef i a la Conselleria d’Economia “hem aconseguit recuperar i revitalitzar el pacte, un lloc de trobada dels alcaldes i alcaldesses de la Plana Baixa per a treballar conjuntament per a crear ocupació en tota la comarca”.\nPer açò s’ha impulsat “un canvi de rumb” respecte a la gestió anterior, que apostava pels tallers d’ocupació. En este sentit, “hem de ser realistes perquè cada Ajuntament lluita per a aconseguir estos plans per a la seua localitat, però des del consorci hem d’anar més enllà i aplicar fórmules que ens beneficien a tots en conjunt”.\nUn dels pilars fonamentals d’este recuperat Pacte Comarcal per l’Ocupació de la Plana Baixa és el turisme “perquè és un sector que crea riquesa i ocupació”. La Vall d’Uixó s’ha integrat en la marca Castelló Sud, que aglutina a tots els municipis de la comarca, “per a sumar esforços i crear sinergies entre l’oferta de costa, interior, les Coves de Sant Josep i la Serra Espadà”, ha destacat Baños.\nPer la seua banda, Nomdedéu ha afirmat que els acords per l’ocupació són “una aposta per cohesionar, sumar i aprofitar les oportunitats de cada territori”. “És molt satisfactori vore com a ajuntaments i administracions de diferents colors polítics treballem conjuntament, perquè entenem que la prioritat és la ciutadania”, ha afegit.\nCal recordar que per primera vegada el consorci compta amb pressupost propi de 100.000 euros d’aportacions de tots els municipis que ho formen, així com amb personal propi (un gerent, dos tècnics i una auxiliar administrativa) gràcies a una subvenció del Servef.\nEl pacte està format pels ajuntaments de la Vall d’Uixó, Nules, la Vilavella, Moncofa, Xilxes, la Llosa, Almenara, Artana, Eslida i Alfondeguilla. A més també tenen representació en les reunions el Servef, la Diputació, els sindicats i la patronal.


El Barça arrenca a Europa amb derrota inesperada - Regió7 :: El Diari de la Catalunya Central\nEl Barça arrenca a Europa amb derrota inesperada\nPrimera desfeta oficial dels blaugrana, que podria haver estat més àmplia\nefebarcelona 16.10.2015 | 07:53\nTota la solidesa demostrada pel nou Barça de Xavi Pascual a la Supercopa d'Espanya i, en menys mesura, a l'inici de la lliga Endesa es va esvair ahir en el primer partit de l'Eurolliga. Els blaugrana van recordar els desastres de la temporada anterior amb una clara derrota a la pista del campió turc, un sorprenent Karsiyaka que, tot i haver perdut elements, va dominar gràcies al gran tercer quart i va arribar a dominar per diferències properes als vint punts.\nEls blaugrana van tornar a mostrar seriosos problemes per anotar i, tot i que van arribar a tenir la davantera a l'inici, impulsats per Doellman (11-13), van ser superats a la pintura pel poder de l'expivot del Laboral Kutxa Colton Iverson. El resultat en el primer descans era de 18-18. Un bàsquet de Vezenkov va situar l'última diferència a favor (19-22). Ragland dirigia bé el Karsiyaka i els mals percentatges catalans des de llarga distància (2/13 en triples) feien la resta.\nTercer quart lamentable\nLa clau del partit, però, va ser al tercer període. Un parcial de 25-11 per als otomans va decidir. El Karsiyaka es mostrava ambiciós, en el Barça no anotava ningú i una cistella de Gonlum deixaven el partit gairebé sentenciat (52-36).\nEn els últims minuts, dos triples de Doellman i bons minuts de Perperoglou van donar esperances al seu equip (62-57 al minut 37), però entre Palacios i Carter es van encarregar d'evitar una derrota immerescuda.


Casal d'estiu | Centre Cívic Sant Martí | Ajuntament de Barcelona\nDel 25 de juny al 26 de juliol, per a infants de 4 a 12 anys\n25/06/2019\t> 26/07/2019\nTots els dies: 175 €\n1r torn: del 25 de Juny al 12 de Juliol (105 €)\n2n torn: del 15 al 26 de Juliol (70 €)\nAcollida de 9 h a 10 h: 5 € la setmana\nCALENDARI I ORGANITZACIÓ DE LES INSCRIPCIONS\nDavant l’alta demanda i amb el desig d’evitar les llargues i desagradables cues que hi havia en anys anteriors, hem decidit canviar l’organització de les inscripcions. Com l’any passat, obrim 25 places per a infants que no venen actualment al casal, però aquest any caldrà recollir número pel sorteig que realitzarem per donar l’ordre de les inscripcions el dia d’inici d’aquestes. Us ho expliquem el procés a continuació, pas a pas:\n- Del 18 de març fins al 17 d’abril podreu recollir número pel sorteig de manera presencial, al Casal de dilluns a divendres de 17h a 18h. Donarem un número per nucli familiar i pot venir un representant a recollir-lo. Necessitarem el número d'un DNI de la família.\n- El dia 18 d’abril a les 14h farem el sorteig. Traurem un número del bombo que servirà de número de tall. A partir d’aquest número, organitzarem l’ordre d’inscripció del dia 29 d’abril. Penjarem el resultat a la porta del Casal just després de fer el sorteig.\n- El dia de formalitzar la inscripció, dilluns 29 d’abril, us convocarem a cinc famílies cada mitja hora. Així, com a molt haureu d’esperar aquest temps. No us podem assegurar si tindreu plaça fins al mateix dia d’inscripcions: dependrà del nobmre d'infants quants que inscrigui cada família i a quins torns.\n- Per formalitzar la inscripció caldrà pagar el 50% de la quota o demanar l’ajut econòmic de l’Ajuntament –al casal disposarem de la documentació-; fer la inscripció en paper i portar la fotocòpia del carnet de vacunes i de la targeta sanitària. Pot venir un representant de la família.\nOrganitzador de l'activitat: Casal Infantil Sant Martí\nOn: Casal Infantil Sant Martí, 7a planta del Centre Cívic\nInici d'inscripció: 18/03/2019\nFi d'inscripció: 29/04/2019


La Plataforma d’Infància de Catalunya demana garantir uns mínims ingressos a les famílies amb infants en situació de pobresa | Suara\nLa Plataforma d’Infància de Catalunya demana garantir uns mínims ingressos a les famílies amb infants en situació de pobresa\nCoincidint amb del Dia Internacional de la infància, que es commemorà demà 20 de novembre, Anna Suñer assumeix la coordinació de la Plataforma d’Infància de Catalunya (PINCAT) en substitució de Paco Estellés. La PINCAT està formada per 21 organitzacions (que alhora formen part de la Taula del Tercer Sector) que treballen en l’àmbit de la infància i adolescència a través de més de 900 entitats de primer nivell.\nDavant aquesta nova etapa i amb motiu del Dia Internacional de la Infància, Suñer, com a nova coordinadora de la Plataforma d’Infància de Catalunya demana al nou govern català que impulsi polítiques integrals que tinguin en compte la perspectiva dels infants i adolescents, garantint nous espais per la construcció del seu present i futur i que s’introdueixi la transversalitat en l’acció de govern en relació la infància, d’una manera particular coordinant les estratègies i l’acció dels Departaments d’Ensenyament, Benestar Social i Família, Salut i Ocupació.\nEn motiu del Dia Internacional de la infància, la Plataforma d’Infància de Catalunya presenta algunes de les seves propostes per preservar els drets dels infants al nostre país pel què fa als 6 grans blocs següents:\n• Pobresa infantil: Prestació econòmica garantida per a les famílies amb infants a càrrec, en que l’infant sigui el titular del dret, i que possibiliti cobrir les necessitats bàsiques.\n• Educació: Desenvolupar mesures concretes i preventives per lluitar contra el fracàs escolar i les seves conseqüències, incloent en aquestes als adolescents de 16 a 18 anys que hagin abandonat el sistema educatiu. Disposar de projectes educatius de segona oportunitat, d’acompanyament sociolaboral, d’atenció a la diversitat, absentisme, reforç escolar…\n• Família: Ampliar els permisos de maternitat i paternitat per tal de fomentar la conciliació laboral i familiar, afavorint així la criança de llurs fills i filles.\n• Participació: Millorar i enfortir els òrgans estables de participació ciutadana i associativa en la definició de les polítiques públiques, garantint la participació dels infants i joves en totes aquelles qüestions que els afectin.\n• Habitatge: Lluitar contra la pobresa energètica garantint l’energia i els subministraments bàsics, així com evitar els talls en el seu subministrament a les famílies, especialment a aquelles amb infants a càrrec.\n• Salut: Desenvolupar polítiques de coordinació i enfocament multisectorial que facilitin les vinculacions transversals i efectives, vetllant per la coordinació de recursos per tal d’assegurar una atenció multidisciplinar.\nLa Plataforma d’Infància de Catalunya es va crear el febrer de 2011, en el marc de la Taula del Tercer Sector Social, com un iniciativa del propi sector per fer visible la realitat de la infància al nostre país. Dóna resposta a les seves necessitats, promovent l’acompliment dels seus drets i deures, i vetllant per la incorporació de la perspectiva de la infància en les polítiques públiques i en la societat catalana.\nLa nova coordinadora de la Plataforma d’Infància de Catalunya, Anna Suñer és diplomada en educació infantil, llicenciada en psicologia, habilitada com a educadora social i com a mediadora familiar, màster en economia social i direcció d’entitats sense ànim de lucre. La seva trajectòria professional, des del 1989, està vinculada a l’atenció a la infància i l’adolescència en situació de risc social. Actualment, desenvolupa la seva funció com a gerent de la Fundació Resilis i la Fundació Infància i Família. És vocal en la Federació d’entitats amb projectes i pisos assistits – FEPA, Vocal en la federació VORAVIU i presidenta de la Fundació Plataforma Educativa.


Seaview Holiday Chalets Clovelly Regne Unit - Ofertes d'hotels amb els MILLORS DESCOMPTES EN LÍNIA\nBideford Bay Holiday Park, Buck's Mills, Clovelly, Regne Unit, EX39 5DU - Veure al mapa\nSi el que està buscant és per un hotel ben situat a Woolfardisworthy, no busqui més enllà de Seaview Holiday Chalets. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Seaview Holiday Chalets és compromet a que la seva estada sigui el més còmoda possible. Mentres estan allotjats en aquestes meravelloses instal.lacions, els clients poden gaudir de restaurant, servei de bugaderia.\nA més, totes les habitacions ofereixen una gran varietat de comoditats com ara calefacció, aparell de televisió, aparell de televisió LCD/pantalla de plasma, reproductor de DVD/CD, nevera per satisfer els clients més exigents. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com platja privada, piscina exterior, piscina coberta, pistes de tennis. Seaview Holiday Chalets és un lloc ideal d'estada pels viatgers que busquin encant, comfort i facilitat a Woolfardisworthy.\nEn arribar, cal abonar un dipòsit de 50 GBP per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament. Cal fer el pagament abans de l'arribada amb transferència bancària. L'allotjament es posarà en contacte amb tu després de fer la reserva i et donarà més informació.\nTots els tipus de viatgers (12) Parelles (1) Viatgers en solitari (1) Famílies amb infants petits (7) Famílies amb infants grans (4)


Capítol 1004 | One Piece Català Wiki | Fandom\n"Kibi Dango" és el capítol 1004 de One Piece. El seu llançament va ser el dia 15 de febrer de 2021. Forma part del volum 99.\nPortada sol·licitada: "En Chopper compartint caramels d'Ultra Píndola amb un mico i un esquirol." - Demanat per Mori Hyu.\nL'Speed, que ha portat la Tama a Onigashima en el seu vaixell, dóna kibi dangos domadors a uns quants Gifters per fer-los obeir la seva mestressa, la Tama. Llavors, juntament amb uns quants Gifters domesticats més del Poble de Bakura i la mina de presoners d'Udon, comencen a lluitar contra la seva antiga tripulació.\nLa Tama, l'Usopp i la Nami es dirigeixen sobre en Komachiyo al lloc on lluiten en Franky i en Sasaki. Des d'allà, l'Usopp dispara dangos a la boca de més Gifters i la Nami intenta aturar la persecussió de l'Ulti atacant-la amb llamps, tot i no ser efectiu del tot. Veient tot l'exèrcit de Gifters traïdors, en Sasaki es distreu un moment i en Franky ho aprofita per ferir-lo amb la seva espasa.\nMentrestant, el grup de la Black Maria ha capturat en Sanji i la Tobiroppo li demana que cridi la Robin amb una màscara especial que projecta la veu a tot el castell. Llavors, la Black Maria rep un avís de la Bao Huang que la informa que ha localitzat els Nou Beines Roges a la sala dels tresors. En King, que diu estar ocupat, demana a la Black Maria que vagi ella a rematar-los però, en aquell moment, la Bao Huang veu una desena persona, una figura misteriosa que està curant les ferides als samurais.\nEs veu com la Tama va arribar a Onigashima.\nHi va arribar en el vaixell de l'Speed.\nEn Gazelleman i en Daifugo també han estat domesticats per la Tama.\nLa Tama va fer molts Kibi Dangos i els tres Gifters s'han dedicat a donar-los a molts Pirates Bèsties, convertint-los en aliats.\nEl grup de la Tama ajuda en Franky contra l'Esquadró Armat i són perseguits per en Page One i l'Ulti.\nL'Usopp dispara dangos als subordinats d'en Sasaki.\nLa Nami ataca l'Ulti amb un llamp.\nEn Franky aconsegueix ferir en Sasaki.\nLa Black Maria ha capturat en Sanji i el vol obligar a fer venir la Robin per capturar-la també.\nLa Bao Huang ha localitzat els Nou Beines Roges.\nEls Beines, molt malferits, són a la sala dels tresors, al segon pis.\nLa Black Maria s'ofereix a anar a matar-los.\nHi ha una persona desconeguda amb els Beines.


B&B Su Narboni Mannu Teulada Itàlia - Ofertes d'hotels amb els MILLORS DESCOMPTES EN LÍNIA\nSS 195 Km 60, Teulada, Teulada, Itàlia, 09019 - Veure al mapa\nSi el que està buscant és per un hotel ben situat a Teulada, no busqui més enllà de B&B Su Narboni Mannu. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, B&B Su Narboni Mannu és compromet a que la seva estada sigui el més còmoda possible. Per anomenar algunes de les comoditats de l'hotel, hi ha Wi-Fi gratuït en totes les habitacions, aparcament de cotxes, instal.lacions de barbacoa, discoteca/dj, caixa forta.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix moltes oportunitats d'oci úniques, com jardí. B&B Su Narboni Mannu és la vostra destinació si buscau allotjament de qualitat a Teulada.\nTots els tipus de viatgers (53) Parelles (41) Viatgers en solitari (1) Famílies amb infants petits (2) Famílies amb infants grans (4) Grups (5)


Què he de demanar a un postgrau en educació? FOTO: GETTY / UB / CEU SAN PABLO\nBarcelonaEls docents no universitaris catalans hauran de tenir competències digitals. El Govern ha aprovat aquest dimarts la creació del projecte interdepartamental de competència digital docent (PICDD) que definirà quins coneixements en aquest àmbit haurà de tenir el professorat i el procediment perquè els puguin adquirir o acreditar. El projecte, que s'inclou en les recomanacions del Parlament europeu, del Consell i en l'agenda digital per a Europa 2020, el coordinarà el departament d'Ensenyament.\nEs crearà un grup de treball integrat per dos representants del departament d'Ensenyament, dos del departament d'Empresa i Ocupació, dos del d'Economia i Coneixement i un de cadascuna de les universitats catalanes, per poder analitzar el seu paper en els graus universitaris.\nEl grup de treball s'encarregarà de definir amb detall les competències digitals. Els docents, per exemple, hauran d'estar capacitats per utilitzar dispositius digitals a l'aula; dissenyar i programar activitats d'aprenentatge amb suport tecnològic; gestionar l'aula i tutoritzar amb suport tecnològic, o avaluar la competència digital dels alumnes. Un cop definides les competències digitals, s'establirà el marc que permetrà la seva adquisició i acreditació.\nPel que fa a l'adquisició de les competències, es treballarà la possibilitat d'incorporar-les en la formació inicial dels docents. Pel que fa a la seva acreditació, s'establiran mecanismes perquè la plantilla actual pugui demostrar els seus coneixements i, si és necessari, adquirir la formació corresponent. La durada del projecte està prevista fins al 31 de desembre de 2015.\nUn projecte d'acord amb l'Estatut i les recomanacions d'Europa\nEl projecte s'emmarca en l'Estatut d'autonomia de Catalunya i la Llei d'Educació de Catalunya (LEC). L'article 53.1 de l'Estatut disposa que els poders públics han de facilitar el coneixement de la societat de la informació i han d'impulsar l'accés a la comunicació i a les tecnologies de la informació. La Llei d'educació de Catalunya fixa les competències digitals dins dels principis rectors del sistema educatiu, i a l'article 2 preveu que també s'han d'incloure als currículums de les diferents etapes educatives.\nLa mateixa llei estableix en l'article 104.2j que el coneixement de l'ús de les tecnologies de la informació i la comunicació és una de les funcions de mestres i professors, que han dominar com a eina metodològica. El projecte, a més, segueix la Recomanació 2006/962/CE del Parlament Europeu i del Consell, que fixa la competència digital com a competència clau en l'aprenentatge permanent, i s'inclou també en l'Agenda Digital per a Europa 2020, que fixa entre els seus objectius el de millora de les competències digitals.\nL'any 2011, la UNESCO ja va avisar que no és suficient que els professors posseeixin competències TIC i siguin capaços d'ensenyar-les als seus alumnes, sinó que també han de dominar els instruments digitals per ajudar els alumnes a adquirir les competències necessàries per esdevenir ciutadans autònoms, integrats a la societat actual i amb capacitat de continuar aprenent al llarg de la vida.\nEl novembre de l'any 2013, el Departament d'Ensenyament ja va publicar els documents d'identificació i desplegament de les competències bàsiques de l'àmbit digital que han d'assolir els alumnes en les etapes obligatòries de l'ensenyament.


Gandia recupera el Voluntariat Felí\nELPERIODIC.COM - 24/06/2016 | Fotógrafo: Àlex Oltra\nL’Ajuntament de Gandia recuperarà la col·laboració amb el Voluntariat Felí, encarregat del cuidat i control poblacional de les colònies de gats a la nostra ciutat. Ho ha anunciat aquest matí, el regidor de Gestió Responsable del Territori. Xavier Ròdenas ha recordat que feia gairebé quatre anys que el servei no funcionava o no comptava amb el suport municipal. “El govern anterior del PP ens va deixar una herència molt enverinada en arribar al govern: Un any i mig sense servei de recollida de gossos, corregudes de bous, les relacions trencades amb la Societat Protectora d’Animals i Medi Ambient de la Safor (SPAMA)... Per això seria interessant un acord per damunt de la política per tal que els governs successius respecten les qüestions animalistes”.\nL’edil ha recordat la situació pèssima dels gats a la nostra ciutat, les colònies han augmentat i s’ha generat també molta violència cap a aquests animals per la falta de cultura d’una part de la nostra societat. “Durant aquest any del nou govern i, mentre recuperàvem el voluntariat, vam arribar a un acord amb SPAMA per què es fera càrrec. Han recollit més de 150 gats. El treball amb SPAMA, el voluntariat i una major educació social, començant des de les escoles, farà que millore la situació de gossos i gats a la nostra ciutat. Es pot solucionar si treballem de forma coral”.\nVoluntariat felí o “gateres”\nEl voluntariat felí, conegut popularment com a “gateres” està format per unes 60 persones de Gandia que s’encarreguen durant tot l’any de la cura dels animals i el seu control numèric. Cal recordar, que els gats tenen també una funció social, ja que controlen plagues de ratolins, rates o la sobre-població de pardals. “Se’ls ha criminalitzat des del govern anterior, quan aquestes persones són les que fan que no augmente el nombre de felins, perquè també s’encarreguen d’esterilitzar les femelles per tal d’estabilitzar la població”. De fet, es reprèn també l’acord amb 6 centres veterinaris. “L’anterior govern va deixar un deute de 80.000 € amb els veterinaris. No va ser fins que vam pagar el deute que ens van reunir amb les gateres per engegar el projecte de nou”.\nCadascuna d’aquestes persones voluntàries tindrà un carnet acreditatiu de l’Ajuntament i disposarà de 3 abonaments per esterilitzar les gates que seleccionen. “Esperem esterilitzar al voltant de 130 gats. Sabem que és poc, però només disposem de 10.000 € fins a que finalitze l’any. Confiem a ampliar la partida al 2017”.\nFinalment, el regidor de Més Gandia ha animat les persones interessades a col·labora-hi al Voluntariat Felí a informar-se a la primera planta de l’edifici municipal de l’antic mercat, on s’hi troba el servei animalista. També espera la col·laboració de les empreses per ajudar els voluntaris a la compra de pinsos per als animals.


Dignifiquem el nostre centre històric - FÒRUM.ad\nOn: 06/06/16 7:33\nEn la realitat, es té constància del primer bisbe d’Urgell l’any 531 segons el concili de Toledo, encara queen excavacions realitzades a principis dels anys 90 a l’edifici de l’ajuntament s’han trobat restes romanes, el que indica l’antiga ocupació del que és ara la nostra ciutat.\nEn general, la valorització cultural dels centres històrics els ha convertit en potents focus d’atracció turística. La riquesa cultural del centre històric integra el patrimoni monumental, l’urbanístic, l’arquitectura popular, el paisatge, els museus, les manifestacions religioses, els esdeveniments culturals, l’artesania, els mercats ila gastronomia.\nEl turisme constitueix un pilar important de l’economia de moltes ciutats històriques com la nostra. Ha contribuït a la posada en marxa de processos de revitalització econòmica. Algunes ciutats històriques han duplicat i modernitzat la seva planta hotelera i de restauració durant l’última dècada gràcies a aquest turisme. Cal no oblidar que el turista és un gran consumidor de béns i serveis, la seva presència dinamitza els diversos sectors de l’activitat econòmica, genera riquesa i ocupació, introdueix nous hàbits i formes de vida, potencia el desenvolupament de les branques d’activitat que cobreixen directament les necessitats de consum dels visitants i impulsa també el desenvolupament d’altres sectors d’activitat. Per tant, es pot dir que el desenvolupament del turisme pot significar la revitalització funcional del centre històric.\nQuins són els principals problemes del centre històric? Bàsicament, es podrien resumir en els següents punts:Deteriorament material, amb habitatges deteriorats i buits, enderrocats, desgast de la pintura dels escoberts, espais obsolets, pivots, il·luminació, etc.;Despoblació i envelliment demogràfic; i proliferació de comportaments incívics. Tot aixòredueix l’atractiu turístic però sobretot fomenta la despoblació i la manca d’atractiu per a l’obertura de nous negocis.\nCal fer especial incís en la manca d’atractiu per obrir nous negocis. Com explicava abans, els carrers més importants o emblemàtics del centre històric són el carrer Major i el carrer Canonges. Doncs bé, si ens hi fixem (només cal passejar i comprovar-ho), al carrer Major, de 83 locals comercialsexistents,n’hi ha 26 actualment tancats sense funcionament, un 31,33%del total.Al carrer Canonges de 65 locals comercials existentsn’hi ha 38 actualment tancats sense funcionament, un 58,46% del total. Aquestes són unes dades que reflecteixen la situació actual: carrers sense vida, sense activitat comercial i la sensació general és que això no millorarà.\nÉs aquesta La Seu que volem?El centre històric és la part més original, diferent, cultural i històrica de La Seu i, si es permet la total degradació i l’abandonament d’aquestazona, s’originarà la pèrdua del patrimoni que conté.Això donarà lloc a l’existència d’una ciutat impersonal, una ciutat que haurà perdut el lloc que la feia diferent de les altres, que la dotava de personalitat pròpia.\nSerà fàcil? No. No serà gens fàcil. Han estat molts anys de deixadesa, molts anys d’abandó. Però, quines mesureses podrien aplicar per a la seva reactivació?\nA nivell econòmic, per poder incentivar l’obertura i establiment de nous negocis, s’haurien de realitzar mesures com la subvenció d’alguns impostos, o almenys en part,com el IAE (Impost d’Activitats Econòmiques) per a noves empreses, IBI (Impost de Bens Immobles),la reducció de diferents impostos i taxes municipals (taxes de permís d’obra,etc.) i la supressió del pagament d’obertura de negoci. S’han de recolzar molt els nous negocis i, sobretot, durant el primer any que és quan normalment és més dur i difícil de tirar endavant.\nA nivell urbanístic,s’hauriend’aplicar mesures com la renovació del pla de façanes del nucli urbà per ajudar a la rehabilitació d’aquelles que estan en pitjor estat,també donar assistència i assessorament per demanar subvencions per instal·lacions d’ascensors, fomentar la col·locació de flors i vegetació ornamental a les façanes, instar als propietaris a construir o reformar els edificis en runes o a mig construir mitjançant sancions econòmiques i promoure el lloguer per a joves de pisos buits.\nI, sobretot, cal un canvi radical en la lluita contral’incivisme. Cal fer un pla per lluitar de ple contra aquest fenomen que castiga actualment el nostre casc antic: molèsties per sorolls a qualsevol hora del dia, prostitució, comportaments incívics de destrucció i embrutiment dels equipaments municipals.Tot això provoca el sentiment d’abandó,tant dels veïns que l’habiten com dels empresaris i autònoms que tenen el negoci a la zona. Els veïns han d’estar orgullosos de la seva ciutat. Prou passivitat!\nTampoc es pot oblidarque hem d’impulsar amb urgència la iniciativa per a aconseguir la declaració de la nostra catedral com a “Patrimoni de la Humanitat” per la UNESCO.\nPrevious Post: Okupes\nNext Post: La cirera, una fruita saborosa rica en vitamines i minerals\nNo entenc com aquesta web, que en moltes ocasions ho fa, no corregeix les barbaritats ortogràfiques que fa aquest senyor i el seu grup. En català l’article davant del nom d’una població és en minúscula! Fa vergonya veure com sempre escriuen el nom de Compromís per la Seu amb “La” . Una castellanització d’una norma que fins i tot han posat en el seu propi nom. Vergonyós!\nSi no saben ni com es diu el nostre poble, com volen arreglar-ne res?


Amador Garcia: “Una quarta part de Premià no poden comprar aliments” – El Pilar Report\nAmador García va néixer el 1952 a Alcalá la Real, a Andalusia. Actualment té 67 anys d’edat, viu a Premià de Mar i participa com a voluntari en el projecte DISA a l’església de Santa Maria.\nQuè és el projecte DISA?\nQuè ofereix aquest projecte?\nAquest projecte ofereix aliments per a la gent necessitada, per a la gent que no pot alimentar la seva família.\nQuina quantitat d’aliments repartiu?\nNosaltres repartim més de 88.000 kg d’aliments anuals.\nSegons la teva experiència, hi ha molta pobresa a Premià de Mar?\nHi ha una quarta part de població de Premià que no té diners per comprar aliment.\nPer què vas decidir ser voluntari en aquest projecte?\nPerquè un dia estava parlant amb el capellà de Premià de Mar i se’ns va ocórrer la idea de crear aquest projecte.\nQuins passos has de seguir per ser voluntari de DISA?\nHas d’informar-te molt bé de què vas a fer, no ho pots fer de qualsevol manera i hi ha unes normes que has de complir per ser voluntari.\nCom i quan vas començar amb aquest projecte?\nVaig començar amb aquest projecte fa 4 anys a l’església de Santa Maria a Premià de Mar, també des de fa 2 anys vaig a Teìa a fer de voluntari.\nQuina funció hi has de fer?\nJo i un altre senyor ens encarreguem de donar les verdures i la fruita. Hi ha altra gent que s’encarrega per exemple de la beguda o la carn.\nQuè et motiva a seguir sent voluntari?\nEm motiva pensar que estic ajudant altra gent a cobrir una necessitat extraordinària com és el menjar, i això m’anima a seguir sent voluntari.\nHi dediquem 3 dies a la setmana, el dilluns per la tarda i el dimecres i el divendres al matí.\nAutors: Pau García, Rubén Ojeda, Ramón Pérez i Jordi Santizo.


Més de 1.400 professors i investigadors de tot el món signen un manifest a favor del 'sí'\nL'enllaç per veure les signatures ha desaparegut després d'un ciberatac\n2 min. Barcelona 18/09/2017 08:49\n651x366 Més de 1.400 professors i investigadors signen un manifest a favor del 'sí' en el referèndum de Catalunya Més de 1.400 professors i investigadors signen un manifest a favor del 'sí' en el referèndum de Catalunya\nMés de 1.400 professors i investigadors universitaris de tot el món han signat un manifest en el qual donen suport al referèndum d'autodeterminació de Catalunya de l'1 d'octubre i fan una crida a votar 'sí' com a alternativa a subordinar la vida, asseguren, "a l'arbitrarietat d'un estat que és majoritàriament hostil".\nLa web que acollia el manifest ha patit un atac aquest matí de dilluns que ha obligat els seus impulsors a suspendre les adhesions i a informar d'un "atac massiu de registres falsos". Hores després s'ha reobert, però la llista dels signants s'ha mantingut inaccessible. Actualment, el missatge que hi apareix anuncia que s'han tancat les adhesions després d'una resposta que supera les expectatives dels impulsors i que pròximament faran una presentació pública del manifest.\nEl sociòleg i periodista Salvador Cardús, l'exconseller d'Economia i professor universitari Andreu Mas-Colell, el professor de Ciències Polítiques a Princeton Carles Boix, i la degana de Ciències Econòmiques de la Universitat de Barcelona, Elisenda Paluzie, són alguns dels signants del manifest que expressa el seu compromís amb "la construcció del nou país", que volen que se situï al costat de les nacions més avançades en l'àmbit científic i tecnològic. "Demanem als nostres conciutadans que, per construir un futur millor per a nosaltres i per als nostres fills, ignorin les amenaces dels que tenen com a únic argument l'ús irracional de la força" i votin 'sí' l'1-O, afegeixen.\nEs tracta de professors, investigadors, tècnics, administratius i gestors d'universitats i centres de recerca majoritàriament catalans però també d'institucions de la resta d'Espanya i del món, que inclou treballadors de centres de Suïssa, el Regne Unit, Bèlgica, França, Mèxic i els Estats Units, entre altres països.\nLa crida d'aquest col·lectiu s'ha donat a conèixer després que prop d'un miler d'artistes i intel·lectuals que majoritàriament es defineixen "d'esquerres" fessin públic un manifest titulat '1-O, estafa antidemocràtica' en què insten a no participar en el referèndum d'independència, suspès pel Tribunal Constitucional (TC).


Chef Caprabo - Canelons farcits de verduretes i ventresca\nCANELONS FARCITS DE VERDURETES I VENTRESCA\nVet aquí la comunió perfecta: canelons farcits de verduretes i ventresca, una opció completa, saludable i deliciosa que funciona a les mil meravelles com a entrant d’una vetllada gastronòmica d’alt nivell. Per llepar-se’n els dits!\n100 ml de nata per cuinar\n2 llaunes de ventresca de tonyina del nord Eroski SELEQTIA\nOli d’oliva verge extra d’arbequina DOP Siurana\nBull les plaques de canelons en abundant aigua salada, escorre-les i col·loca-les sobre un drap humit.\nPer al farciment, renta les verdures. Pela la ceba i la pastanaga, i pica-les. Pica també el carbassó. En una paella àmplia, sofregeix la ceba i la pastanaga durant 5 minuts a foc suau. Afegeix-hi el carbassó i cou-ho 3 minuts més. Després, afegeix-hi la nata, salpebra-ho i cou-ho 1 minut més fins que tot quedi ben lligat. Retira-ho del foc.\nEscorre l’oli de la ventresca, esmicola-la i afegeix-la al sofregit de verdures.\nPer a la salsa de pebrots, pica els grans d’all i la ceba tendra. Sofregeix-ho en una paella amb 2 cullerades d’oli durant 5 minuts. Afegeix-hi els pebrots tallats a dauets i la nata. Sala-ho i cou-ho durant uns quants minuts. Retira-ho del foc i tritura-ho fins a aconseguir una salsa fina.\nReparteix el farciment al centre de cada placa de caneló. Enrotlla’ls i serveix-los amb la salsa de pebrots.\nValors energètics606,77 Kcal\nHidrats de carboni21,31 g\nÀcids grassos saturats26,80 g


Un estudi de la UB reconstrueix el clima dels darrers set segles a la Península Món planeta\nper Redacció dimarts, 16 de gener 2018 - 16:00h | Actualitzat a 08/01/2019 15:00h\nUn estudi publicat a la revista científica Earth Science Reviews i liderat per 'investigador Marc Oliva, beca Ramon y Cajal del Departament de Geografia de la Universitat de Barcelona, ha presentat el resum més acurat fet fins ara del clima dels darrers 700 anys a la Península Ibèrica. El treball demostra que en aquesta zona la 'petita edat de gel', "el període fred més prolongat i intens dels darrers 10.000 anys", es va allargar del 1300 al 1850 i ha permès contextualitzar l'evolució posterior de la climatologia peninsular. Així s'ha pogut saber que, des que va començar la Revolució Industrial a mitjans del segle XIX, la temperatura mitjana ha augmentat 1ºC, el mateix increment que hi va haver de la fase més freda de la 'petita edat de gel' (1675) fins al seu final, que coincideix amb l'inici de l'activitat industrial humana. En el segon cas, explica Oliva, "l’augment es va produir de manera natural", citant factors com l’activitat solar i les erupcions volcàniques. En vista dels resultats, els autors de l'estudi recomanen ser prudents a l'hora de relacionar directament la variabilitat climàtica i el canvi climàtic.\n"El clima respon a moltes variables, de les quals no es coneix prou bé quin comportament tenen, i el grau d’incertesa científica es menysté", considera Oliva, que posa com a exemple la fusió de les glaceres dels Pirineus, que han estat un "fenòmen anòmal en els darrers 10.000 anys". Així, al llarg dels darrers milennis ha estat "més habitual veure uns Pirineus sense gel a l’estiu que no pas que conservin gel de manera permanent", cosa que ha passat "en fases molt puntuals" tot i que durant la majoria d'aquest període l'activitat humana no afectés el clima. En el seu parer, la desaparició de les glaceres pirinenques està relacionada amb "l'escalfament natural del final de la 'petita edat de gel'", per bé que aquest està sent "potenciat per l'escalfament degut als gasos d'efecte hivernacle lligats a l'activitat humana". Si bé la intensitat del fred d'aquest període i les seves implicacions havien estat estudiades en altres regions d'Europa, la translació que havien tingut a la península Ibèrica i els efectes que havia tingut en el seus ecosistemes era desconeguda. Tot i saber que era un període més fred que l'actual, es desconeixia que alguns episodis haurien estat decisius "en la vida diària de les societats de l’època", explica Oliva. En aquest sentit, el seu treball demostra "l’elevada variabilitat del clima durant aquesta fase freda amb una major recurrència d’esdeveniments climàtics extrems (onades de fred, nevades, sequeres, inundacions...)".\nMapa de la peninsula Ibèrica de 1595 imprès a Holanda | Jan Huygen van Linschoten (CC)\nLes inundacions extremes com les registrades al llevant peninsular el novembre del 1617 o a la façana atlàntica el gener del 1626 van provocar pèrdua de collites, destrucció de camins i ponts i greus danys a l’economia. Les recurrents onades de fred també feien augmentar de la mortalitat i, fins i tot, van determinar canvis en la dieta de les societats del nord-oest peninsular. A més, les baixes temperatures sovint anaven acompanyades de nevades que desencadenaven allaus catastròfiques, com durant la gran nevada de 1888 a Astúries. Aquest impacte s'ha apreciat a través de la gran quantitat de fons documentals d’on s’ha extret informació climàtica, com per exemple documentació administrativa municipal, dietaris, cròniques, llibres de memòries, expedients d’obres públiques, plànols i mapes o informes de danys per risc climàtic. A més d'aquestes fonts històriques, també s'ha recorregut a registres naturals com ara el comportament de les glaceres, els sediments dels llacs i els anells dels arbres de les zones de muntanya, molt menys afectades per l'activitat humana. Això ha posat de manifest la gran variabilitat climàtica del període i evidenciat l’alternança de fases fredes i càlides.\nA l'estudi, hi han col·laborat investigadors i experts de diversos departaments de la UB, el Servei Meteorològic de Catalunya, l’Institut de Ciències de la Terra Jaume Almera, l’Institut Pirenaic d’Ecologia, el Museu Nacional de Ciències Naturals, l'Institut d'Història del CSIC i les universitats de Saragossa, Lisboa, Santiago de Compostel·la, Granada, Valladolid i Oviedo.\nErupció volcànica a les Filipines\nCCOO defensa la mobilitat sostenible a través del transport públic\nestudi canvi climàtic UB península ibèrica petita edat de gel


Eli Llop i Beneyto: 2008\nFESTA SANTA CECÍLIA 2008 !!!!\nAquest ha sigut el primer cap de setmana de festa. Hem arreplegat als nous músics, hem anar a casa de Kiko, el clavari, i com no hem ingut mooolta festa. Dissabte vam fer el habitual sopar dels músics, on el fet de disfressar-se s'ha convertit ja en tot un espectacle.\nPublicat per Eli Llop i Beneyto a 20:32 0 comentaris\nAquests són els avanços de la ciència. És una màquina feta pel Conservatori de música de Requena i l'Escola d'Enginyera de la Universitat de Xest. el 975 de les peces utilitzades són components que s'utilitzen per als equipaments de les granjes. Totes les boles acaben entrant als cons receptors.\nPublicat per Eli Llop i Beneyto a 18:00 0 comentaris\nBODA LLUCI I MARC 25-10-2008\nPublicat per Eli Llop i Beneyto a 20:45 0 comentaris\nEl passat dissabte 16 de Juliol va tindre lloc a la plaça de bous de Bocairent un extraordinari concert en homenatge a Paco Muñoz. Ací teniu uns fragments del concert. Els més especials: Paco Muñoz i la gent del poble entonant, la tan coneguda per a tots nosaltres, cançó de "Serra de Mariola".\nPublicat per Eli Llop i Beneyto a 20:49 1 comentaris\nPublicat per Eli Llop i Beneyto a 15:51 0 comentaris\nLa música arriba a tots el llocs. Vejau...\nPublicat per Eli Llop i Beneyto a 13:07 0 comentaris


Pericos A La Carta: Quart aniversari de Pericos A La Carta\nQuart aniversari de Pericos A La Carta\nEl nou d'abril de dos mil-tretze, Pericos A La Carta va néixer amb l'objectiu de sumar i aportar el seu gra de sorra a l'entorn espanyolista, i esdevenir una possibilitat més pels seguidors blanc-i-blaus d'informar-se sobre l'actualitat de l'esquadra catalana mitjançant cròniques, opinions i entrevistes, entre altres recursos. I malgrat no comptar amb cap suport econòmic i viure a la sobra dels grans mitjans, essent promoguda la voluntat de mantenir actiu el blog per la passió, la vocació, i la volutat de transmetre els valors d'aquesta maravellosa minoria, quatre anys després, avui dia nou d'abril de dos mil-disset, el portal compleix quatre anys al costat de l'entitat, i s'ha estès també a les xarxes socials de Twitter i Instagram.\nDurant el període de vida de Pericos A La Carta, se sumen gairebé cinquanta mil visualitzacions a la pàgina web, procedents de diferents racons del món, essent els més destacats la mateixa Espanya, Portugal, Alemanya, Rússia o França, entre altres. Unes visites que han augmentat exponencialment durant els últims mesos, on la pàgina ha experimentat un important canvi d'imatge. Més d'un miler d'entrades amb contingut molt divers han estat publicades fins a la data. Notícies d'esdeveniments oficials, articles d'opinió, anàlisis, prèvies i cròniques, escrits de fets històrics o entrevistes a personatges del món perico han fet acte de presència al portal, que també ha estat part activa d'alguns projectes, entre altres, la recollida de firmes per evitar que es tornés a emprar el dorsal 21.\nDurant l'últim curs també s'ha experimentat una extensió a les xarxes socials per apropar-se a l'aficionat espanyolista i fer més senzilla la interacció. Primer va ser Twitter, on ja se sumen un miler i escaig de seguidors i més de cent posts en menys d'un any natural, mentre que en el transcurs de l'últim mes també s'ha obert la porta d'Instagram, on apareix l'actualitat de manera gràfica i permet que arribi d'una forma més visual.\nÉs per això que també cal agrair que Pericos A La Carta continuï en l'actualitat apropant l'actualitat espanyolista a l'afeccionat a tots aquells que segueixen la pàgina i hi interactuen, als que han aportat i continuen aportant contingut, i als que han prestat el seu temps per ser entrevistats i opinar sobre diferents aspectes. Al mateix temps, desitjar un esplendorós final de temporada a l'equip i un futur encara millor al club que poder seguir narrant.


Animus provocandi: OFERTES D'ART-4\nAprofitant les dues exposicions d’en Miquel Barceló que s’acaben d’inaugurar a Caixafòrum i Arts Santa Mònica a Barcelona, avui penjo dos papers “africans”.\nEn Barceló i jo, salvant les distàncies mediàtiques (entre d’altres), tenim algunes coses en comú: fa molts anys vam exposar, ell abans, a la desapareguda i enyorada Galeria Tertre de Mataró. Ens agrada l'Àfrica, el desert, la seva gent, els seus animals, la seva atmosfera... Ell té taller a Mali, jo no, però m’agradaria... I, no és per fer-me el xulo, però he estat pintant pel Marroc, Algèria i Egipte.\nLa seva pintura m’agrada i tot i que no em va complaure gaire tot l’assumpte de la cúpula de les Nacions Unides de Ginebra i els 20 milions d’euros, m’interessa tot el que fa. Per això, el meu petit “homenatge”, en forma de dos papers de la sèrie “Deserts”, que si els venc aniran per comprar els catàlegs de les seves exposicions i, potser encara me’n sobraran per anar a veure les tres que també té, ara mateix, a Avinyó.\nEl petit (“La visió dels Tuareg”) és un oli de 30x21 sobre paper imprès, de 1995 i el venc per 100€. L’altre (“Cocodrils i elefants a vista d’ocell”) de 50x65, tècnica mixta sobre paper, del 2001, per 200€.\nPublicat per Pere-Màrtir Brasó a 19:16


Compareu Windows 10 Pro i Enterprise | Determineu el millor\nActualitzat: 31/05/2019 16:06:31\nEl sistema operatiu Windows 10 existeix en diverses edicions (versions). En particular, en el moment d’aquesta redacció - d’abril de 2019 es presenten 7 iteracions. Tanmateix, els quatre més habituals són: Home, Pro, Enterprise i Education.\nAmb la versió Home (que també existeix en dues versions - "normal" i SL) tot està clar. Aquesta és l’edició a casa, que fins i tot a la versió en caixa costa aproximadament 50 dòlars i compta amb la funcionalitat mínima necessària. L'educació és també una versió completament comprensible, està pensada per a institucions educatives i no té llicència oficial a Rússia.\nVersions molt més interessants de Windows 10 Pro i Enterprise. Anem a esbrinar quin és el millor i com es diferencien.\nFuncions comunes de Windows 10 Pro i Enterprise\nCal assenyalar immediatament que Windows 10 Pro i Enterprise són edicions professionals del sistema operatiu. És a dir, ofereixen una funcionalitat millorada que la majoria dels usuaris domèstics simplement no necessiten.\nEls usuaris domèstics solen utilitzar el xifrat de disc, la qual cosa fa que les dades siguin més segures, però alenteix el treball? O potser executar màquines virtuals en un sistema de virtualització de maquinari Hyper-V? O controlar la política del grup?\nEn la majoria dels casos, es necessiten funcions de Windows 10 Pro i Enterprise per als usuaris professionals. I les característiques comunes d’aquestes dues edicions que no es troben a la casa són:\nUnir-se a un domini. Això és necessari per al treball del sistema d'actualització de grup, desplegament d'aplicacions, control automàtic;\nGestió de polítiques de grup. Permet que l'administrador de la xarxa inhabiliti de manera centralitzada i habiliti alguns paràmetres als equips units al domini;\nEMIE (Internet Explorer en mode empresarial). Tradueix el navegador integrat del sistema operatiu al mode d'operació més compatible amb els llocs intra-corporatius;\nControl d’accés. Ajuda a configurar l'accés per a certs usuaris, inclosos els usuaris de la xarxa, a determinats fitxers, carpetes, etc.\nMode escriptori remot. Us permet connectar de forma remota a un PC amb Windows 10 Pro / Enterprise mitjançant l’eina d’escriptori remot natiu. És important! Té un suport limitat i Home. Un ordinador amb Windows 10 Home pot actuar com a client: es pot connectar des d’ell, però no a ell;\nClient Hyper-V. Una eina de virtualització per a processadors de 64 bits amb suport per a sistemes operatius convidats de les famílies Linux i Windows fins a "deu";\nBitlocker. Una eina de xifratge del disc dur que fa que les dades no es puguin llegir si connecteu aquesta HDD a un altre ordinador o torneu a instal·lar Windows;\nSuport TPM2.0 - Un sistema de programari de maquinari que verifica l'estructura del sector d'arrencada del disc dur per a la introducció d'aplicacions de virus de tercers.\nPer tant, per als usuaris domèstics, el suport TPM2.0 és molt interessant, però només es realitza si hi ha un xip adequat a la placa base. Protecció de programari i maquinari.\nLa resta de funcions són inútils o fins i tot nocives.\nQuant a Windows 10 Pro\nWindows 10 Pro-edition amb funcionalitats millorades que es necessiten per a ús domèstic i d'oficina.És adequat per a persones que necessiten realitzar tasques molt específiques en un ordinador, però al mateix temps no cal una gestió centralitzada.\nÉs a dir, per exemple, és adequat per utilitzar la tecnologia de virtualització Hyper-V i el xifratge de disc dur BitLocker. Per a alguns escenaris d’ús domèstic, això és molt important.\nTambé val la pena tenir en compte que Windows 10 Pro utilitza un mecanisme d’activació estàndard. És a dir, la instal·lació especifica la clau de producte, que es troba a la caixa o s'envia a l'oficina de correus quan es compra una llicència electrònica, després del qual el sistema operatiu es comunica amb els servidors de Microsoft i s'activa automàticament. És a dir, l'ús del servidor KMS no és necessari.\nMoltes funcions addicionals.\nQuant a Windows 10 Enterprise\nWindows 10 Enterprise - Edició corporativa del sistema operatiu, que es centra en l’ús en grans empreses amb servidors propis, xarxes locals i altres infraestructures informàtiques.\nAixò es manifesta en dos aspectes. Primer, fora de la caixa, hi incorporen diversos serveis especials, que tenen com a objectiu millorar el treball en xarxa. En segon lloc, es ven mitjançant subscripció, i no per un pagament fix per a tot el període d’ús.\nEls serveis exclusius de la versió Enterprise són:\nBranchCache és una eina d'actualització d'acceleració quan tots els equips d'una xarxa local actuen com a "sid". També accelera la transferència de fitxers si s’emmagatzemen en més d’una “màquina”;\nDevice Guard és un conjunt de tecnologies de programari i maquinari dirigides a millorar la protecció de l'ordinador. Controla la integritat del codi, el procés d’arrencada, treballant amb la memòria RAM, etc.\nCredential Guard: una suite de programari de tecnologies destinades a protegir el vostre compte. Ajuda no només a guardar contrasenyes, sinó també a impedir l'accés a fitxers personals durant els atacs de pirates o virus;\nDirect Access és una utilitat per al control remot del sistema operatiu i de l'ordinador.\nAixí, els usuaris habituals només estaran interessats en els sistemes de protecció - Device Guard i Credential Guard. Però la seva absència és completament compensada per alguns antivirus de tercers amb detecció d’amenaça activa i predictiva (o amb un cap sobre les espatlles, de manera que no descarreguem scripts JS sospitosos de la lletra amb el tema “Pagueu la factura amb urgència”).\nVal la pena assenyalar que no podràs llicenciar Windows 10 Enterprise per compte propi i per a ús domèstic. Per utilitzar aquesta versió del sistema operatiu, heu d’entrar en un contracte separat amb Microsoft. A més, l’activació s’efectua a través d’un servidor KMS a la xarxa local, on es troben tots els paràmetres necessaris per obtenir llicències.\nNivell màxim de protecció;\nPreu de la llicència relativament baix;\nMoltes funcions per treballar en xarxes corporatives.\nNo només podeu agafar i comprar una llicència;\nEs ven per subscripció.\nComparació de Windows 10 Pro i enterpris0e\nI ara podeu comparar aquests dos sistemes operatius per veure quina és millor per a ús domèstic o d'oficina.\nFunció BitLocker per xifrar el disc dur\nGestió de polítiques de grup\nEscriptori remot, guàrdia de credencials\nA través d'Internet, per clau de producte\nLocalment, mitjançant el servidor KMS\nUna vegada, ús il·limitat\nSubscripció, heu de pagar cada any\nAixí, Enterprise ofereix diverses funcions diverses. Tanmateix, per a un ús domèstic no es compra, sinó que necessiteu un acord amb Microsoft. Tanmateix, la funcionalitat d’ambdues versions és excessiva per a la majoria d’usuaris.\nLa configuració de la casa ofereix el mínim de funcions necessari i suficient.Està dissenyat per a ús domèstic.\nPoc sobre LTSB\nA molts usuaris no els agrada els "deu primers" per a les moltes eines de telemetria incorporades i un gran nombre de programes preinstal·lats innecessaris, com el servei de notícies de Microsoft News o el catàleg de jocs de Microsoft Xbox.\nEl problema és que a Pro i Enterprise, tot això és allà. Però per a les persones que encara volen un ordinador sense necessitat de seguiment i de programari innecessari, hi ha un tipus especial de sistema operatiu: LTSB (Long-Term Support Branch).\nLes versions de LTSB es desenvolupen per a bancs, indústries i grans empreses, en general, per a infraestructures de TI, que requereixen un nivell màxim de fiabilitat i el preu d’un error és massa elevat.\nLes versions LTSB solucionen tots els possibles errors, defectes, errors. A més, se suprimeixen els serveis de telemetria. I tampoc no hi ha cap aplicació preinstal·lada innecessària!\nPer tant, si voleu un "Windows" sense seguiment i l'anomenat bloatware, haureu de posar la versió de LTSB.\nVelocitat màxima a causa de l'eliminació de serveis de telemetría;\nMàxima estabilitat i fiabilitat.\nActualitzacions extremadament rares, literalment cada 1-2 anys. LTSB té un retard en relació amb el brunch global per 1-2 llançaments.\nTambé val la pena assenyalar que LTSB té llicència com Enterprise i ofereix el mateix conjunt de funcions. Per tant, és impossible comprar-lo per a ús domèstic.


Mofes amb la foto "melancòlica" de Girauta: "Devolviendo a Manolo sus cosas"\nJuan Carlos Girauta és un home molt sensible, i no ens haviem assabentat. Hem mal interpretat els seu posat dur, bel·ligerant i agre que l'ha caracteritzat al llarg de la seva carrera política a Cs. Quina errada. El toledà Juan Carlos és tan tendre com una magdalena. Entren ganes de sucar-ho en xocolata desfeta, de mimar-ho, d'acaronar-lo. Mireu-lo a la fotografia que ha compartit al seu Twitter i que arrasa a les xarxes. La posada en escena és impagable, només superada per l'expressió de la seva cara. Pràcticament un quadre, que acompanya amb un text enigmàtic: "Las punzadas por el tiempo perdido. La dicha de no haberlo malgastado todo".\n— Juan Carlos Girauta (@GirautaOficial) 19 de junio de 2019\nQuin misteri el que planteja Girauta. Es referirà a Manuel Valls, el "traïdor francès" que ha deixat el seu partit amb el cul a l'aire? Potser parla de com queda el seu grup municipal a Barcelona? La fotografia arribava el mateix dia que la relació de conveniència entre les dues parts acabava abruptament, amb el francès desmuntant pas a pas el partit de Rivera. És només una de les múltiples (quasi infinites) reaccions a la melancolia tuitaire del polític. No hi ha un racó a Internet que no hagi caigut a la temptació de reinterpetar el missatge ocult de Girauta. Plouen mems i missatges realment enginyosos... i punyents.\nA punto de devolverle a Manolo sus cosas pic.twitter.com/hDFxOxt5ry\n— La cueva del fútbol (@LCDFutbol) 20 de junio de 2019\n— Aitor (@Udaiso) 19 de junio de 2019\n— unmundolibre (@unmundolibre) 19 de junio de 2019\n— Supel Latón (@Supel_Laton) 19 de junio de 2019\n— JOSÉ MIGUEL CARRIÓN (@jmcarrion3) 20 de junio de 2019\n— BAT-AMANTA (@Bat_amanta) 20 de junio de 2019\n😂 😂 😂 😂 😂 😂 pic.twitter.com/kkhd6aokij\n— Payoner 😎 (@payo_ranger) 19 de junio de 2019\nMás mejor así.🤣🤣🤣🤣🤣\nEstas en mi sitio!!!! La NASA nos vigila pic.twitter.com/9cJ1G5qjOE\n— Oscar. (@oscarsemtts) 20 de junio de 2019\n— Marc (@marcsauslis) 20 de junio de 2019\n— Rule (@que_rule) 19 de junio de 2019\nQuina mala sort la de Juan Carlos. Les poques vegades que es treu la cuirassa de polític immisericorde, i van i l'afusellen amb tota mena de mofes. La xarxa és de pedra. Girauta ha canviat, ara és tendre, tou, reflexiu... i un gran poeta visual.


Les Valls de Querol, a la descoberta d’un bell territori de gran riquesa cultural - Pànxing\nLes Valls de Querol, a la descoberta d’un bell territori de gran riquesa cultural\nAls Pirineus Orientals, concretament a la regió del Llenguadoc-Rosselló, s’hi erigeixen terres de gran bellesa natural on les valls esdevenen les espectadores de luxe de les aigües del corrent fluvial del riu Querol, afluent del Segre.\nAixí, al voltant de la principal vall, la de Querol, es constitueixen diverses petites valls que a la seva bellesa hi afegeixen la possibilitat de gaudir de nombroses activitats, com ara el barranquisme, l’escalada, el senderisme i les passejades a cavall, si parlem de la vessant més lúdico-esportiva, i de les visites a un patrimoni històric molt ric, si parlem de la cultural.\nNosaltres ens hem decidit a fer una escapada a aquestes terres per tal de descobrir els tresors que posseeixen i que tan generosament ens ofereixen. Al llarg del nostre recorregut ens entrevistarem amb diferents personatges, molt amigables i fermament decidits a que no ens quedi cap mena de dubte de que ens trobem en una regió on al delit de la contemplació dels paisatges li podem treure un alt rendiment de diversió. El Bernard, el David, el Cédric i el Floran ens acompanyaran en aquesta aventura tan interessant i, cadascú en la seva especialitat, ens farà cinc cèntims de totes les opcions de què disposem. Els punts del nostre itinerari? Enveig, la Tor de Querol, Porta i Portè.\nAbans de dirigir-nos cap a Enveig, però, ens aturarem a Iravals, poble situat a un quilòmetre de la Tor de Querol, on establirem la primera presa de contacte amb els nostres amfitrions i on descobrirem una valuosa joia: la petita i acollidora església de Sant Fruitós, edifici romànic d’una sola nau amb absis semicircular i campanar d’espadanya de dos ulls. Catalogada com a monument històric, és un temple d’estructura molt senzilla. Davant del seu portal hi ha un atri i el cementiri. Al seu interior, hi trobarem elements que difícilment veurem enlloc més, el més valuós dels quals és el retaule representatiu de la vida de Santa Marta, pintat als voltants del 1348 per Ramon Destorrents. Sobta trobar una joia així en un edifici religiós de mida tan modesta. A més, l’església acull les talles del Crist i de la Mare de Déu de finals del segle XII i de començaments del XIII.\nDesprés d’aquesta reconfortant visita cultural ens encaminem cap a Enveig, municipi que s’estén pels vessants meridionals del Carlit i un dels termes de la baga que presenta una població més dispersa tot i estar concentrada en petits nuclis.\nEnveig compta amb nombrosos vestigis del neolític, d’entre els quals destaca el dolmen anomenat “Cova del camp de la Marunya”, a la recerca del qual ens dirigim en companyia del Cédric Hoareau, guia de mitja muntanya, contista especialitzat en llegendes dels Pirineus Catalans i gran coneixedor de la flora i de la fauna de la regió. Mentre observem aquesta esplèndida empremta dels nostres avantpassats, conversem amb el Cédric a fi d’assabentar-nos de les rutes i de les passejades més interessants que hi podrem fer pels voltants, tot i que no ens cal un reclam en particular per llançar-nos a una aventura senderista en aquesta zona, ja que la bellesa dels seus paisatges i la diversitat de la seva flora ja en paguen ben bé la pena.\nEn aquest entorn, la Vall del Campcardós ens ofereix la possibilitat de realitzar infinitat d’itineraris impregnats de natura i d’història.\nA través dels GR7 i 107, serem testimonis d’antigues peripècies de contrabandistes, del comerç entre les terres d’Arieja i les terres catalanes i, sobretot, del pastoralisme, que es remunta a uns quants segles enrere, i un bon exemple del qual en són les parets i les cabanes megalítiques que jalonen la vall. La riquesa botànica que descobrirem durant el recorregut és indiscutible. En la seva vessant més obaga, la vall ens mostrarà un impressionant bosc de bedolls; el més important i més alt dels Pirineus Orientals.\nAquest itinerari es recorre en paral·lel al riu del Campcardós i s’envolta de muntanyes de més de 2.500 metres d’altitud. El recorregut condueix fins a la Portella Blanca (2.517m), coll que s’obre cap a la vessant espanyola de la Vall de la Llosa. Des d’aquest punt es pot enllaçar amb el GR 11, al fons de la vall, que arriba fins a l’Estany Negre o de les Passaderes, per sota del Coll dels Isards (2.625m) i el Pic Negre d’Envalira (2.825m), punt on es retroben les fronteres francesa, espanyola i andorrana. De l’altre costat del coll trobem una via ferrada i l’alta vall d’Arieja.\nA banda dels nombrosos itineraris de què podem gaudir, el Cédric ens explica que cada any, a començaments del mes de juliol, organitza cursos i xerrades en relació a la flora autòctona de la regió; una iniciació a la botànica de muntanya que estructura de la següent manera: cada dia parla d’una vall i d’un tema associat a aquesta. També, i com a gran coneixedor de l’activitat pastoral (present, sobretot, a la vall de Campcardós), transmet els seus coneixements als visitants interessats en aquesta temàtica. La seva activitat no acaba aquí, però, ja que amb ell podem realitzar stages de supervivència i de primers auxilis, entre d’altres, sempre relacionats amb l’entorn de muntanya.\nEns acomiadem del Cédric i continuem el nostre recorregut per les valls, en aquest cas, cap a la Tor de Querol, al municipi de Tor, situat a l’entrada de la Vall i que comprèn una gran part del curs mig del riu Querol.\nLa part nord-est del terme es caracteritza per l’agrest relleu que comporten els contraforts del Carlit, d’entre els quals sobresurt el Puig de Bena (1.773 m). A l’altre costat, la vall puja amb força fins a trobar el torrent de Tartères, límit fronterer i municipal amb Guils. La vegetació està representada per la pròpia de ribera, als marges del riu Querol, i les pinedes esclarides de pi negre entre el rocam dels estreps més meridionals del massís del Carlit.\nDins del ventall d’activitats que trobem en aquest municipi, destaquen, entre altres, les rutes en BTT i els esports com ara l’escalada.\nUna altra de les activitats més populars a la zona, per a intrèpids i atrevits amants de la verticalitat i alhora totalment apta i recomanada per a tots nivells, consisteix a enfilar-se per les parets en companyia del David Javanaud, o Dav, esportista addicte a l’escalada i al barranquisme i fundador del projecte que es materialitza en Gaïa Sport Nature i que dóna l’oportunitat, a qualsevol que s’ho proposi i durant una bona estona, de deixar de tocar de peus a terra.\nEl David ens farà de monitor, de guia i d’acompanyant d’escalada en bloc (en una primera presa de contacte amb aquest esport), ens ajudarà a perfeccionar i a treballar aspectes com l’adherència i la coordinació si el nostre nivell és mitjà; ens proposarà grans vies si el nostre nivell comença a ésser una miqueta bo i, finalment, ens acompanyarà en l’aventura d’escalar espadats, ja sigui en un nivell d’iniciació o bé de perfeccionament. I on millor que a Targasona, segon espai d’escalada en bloc a França? Una opció, doncs, a tenir molt present.\nDeixem La Tor de Querol per llançar-nos a la descoberta de la bellesa i de les possibilitats amb què Porta ens delitarà. Aquest municipi comprèn la part mitjana de la Vall de Campcardós, la capçalera de la qual és límit fronterer amb Andorra i la Baixa Cerdanya. El seu torrent desemboca al riu Querol. Els pics més rellevants són el Puigpedrós (2.914 m), el de Calm Colomer (2.869 m), el de Font-freda (2.738 m), els de Fontnegra (2.877 m) i els d’Envalira (2.825 m). El municipi el componen els nuclis de Porta, Cortvassill i Querol, situats tots al fons de la vall, a tocar del riu.\nA Porta s’hi donen cita nombroses activitats que fan que el visitant aprofiti cada moment de la seva estada, les més característiques i populars de les quals són les passejades a cavall i les rutes a peu per la vall de Campcardós. En el cas de les eqüestres, parlem de rutes molt particulars que deixen enrere definitivament el concepte d’equitació més clàssic. A Porta i a través de l’empresa ÉquiLibre, podrem compartir experiències úniques com muntar cavalls en llibertat en extensions de més de mil hectàrees i gaudir de diferents stages en paratges naturals que ens descobriran el dia a dia d’aquests apassionants èquids, alhora que ens oferiran la possibilitat d’allotjar-nos en magnífics i confortables albergs i cases rurals.\nUn cop descoberts els efectes beneficiosos de restar prop de cavalls en llibertat, ens dirigim cap a Portè, punt final del nostre recorregut a través d’aquest territori tan generós amb el visitant.\nLa principal activitat del municipi havia estat la ramaderia, la qual va donar pas, ara fa uns quants anys, al turisme, sobretot d’hivern, gràcies a l’estació hivernal coneguda popularment com Portè-Pimorent. Tot i així, en Floran ens desvetllarà unes quantes opcions molt interessants a tenir en compte la resta de l’any.\nEls més agosarats amants de la natura, dels salts i de l’aigua, tindran l’oportunitat de llançar-se i de rapelar per nombrosos barrancs de la zona i de realitzar, entre d’altres el barranc dels encantats. Les tranquil·les aigües de l’estany de Lanós, reserva més gran d’aigua dels Pirineus, esdevenen visita obligada si volem ser testimonis del gran patrimoni natural atorgat a aquestes valls.\nNo tot acaba aquí: una altra activitat altament recomanada és la de participar en la transhumància dels cavalls negres de Mérens, raça endèmica dels Pirineus. Ho podrem fer contactant amb la Nathalie Komaroff. A la tardor, ella organitza l’acompanyament dels seus entre 30 i 50 cavalls, que deixen la muntanya per encaminar-se cap a la plana i els seus prats. Durant quatre dies (cinc més si continuem fins a mar) travessarem el Parc Natural Regional i gaudirem de l’excepcional diversitat de paisatges.\nVal a dir que el nostre itinerari per Portè té com a punt final un espectacular regal per a la vista i els sentits. Es tracta, ni més ni menys, que de la Vall de Font Vives, espectacular obra de la naturalesa, porta d’entrada al massís muntanyós del Carlit i al Lanós. Embadalits per unes fantàstiques vistes, per la contemplació de la fauna de la zona (ocells, cavalls que campen en llibertat…) i immersos en la natura en estat pur, ens disposem a fer un mos a l’àrea de Cal Tibal on, a banda d’assaborir unes delicioses “saucisses” ens regalem de la tranquil·litat que emanen les aigües del gran llac que tan generosament se’ns mostra. Com molt bé expressa el Floran, podríem definir aquest emplaçament com la “cérise sur le gateau”, és a dir, “el plat estrella”, a manca de trobar un equivalent més apropiat. A més, a banda de la bellesa natural del paratge, s’hi poden realitzar nombroses activitats com ara el barranquisme, el trekking, la pesca, el disc-ball, les tiroleses, les cavalcades, les rutes en bicicleta… Es tracta, sens dubte, d’una veritable estació d’esport en plena natura.\nNomés ens manca agrair als nostres guies la seva companyia i transmetre’ls que, indubtablement, hem estat testimonis de com un territori vincula la seva riquesa natural a la cultura i al lleure, atorgant així una coherència absoluta a un tot i dotant d’infinites possibilitats al seu desenvolupament. Esperem poder tornar-hi ben aviat!\nVillage Club D’Yravals\nBar-Rest. Auberge de Porta\nVivre La Montagne – BTT\nLoc La Vallee – Botiga esport\nLa Ferme d’en Garcie – Activitats\nTyrovol – Aventura aèria\nEquilibre – Equitació\nTranspyr66 – Activitats Muntanya\nCavall Nature – Equitació